L'Alcalde d'Alaquàs, Jorge Alarte, intervé davant el Consiglio Comunale de Cremona
15/11/2002 14:35:00

# L'Alcalde d'Alaquàs, Jorge Alarte, intervé davant el Consiglio Comunale de Cremona

*   15/11/2002 14:35:00
*   [Imprimir](#)
*   Compartir
*    https://www.alaquas.org/documento.asp?id\_do=8260

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8260%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%2C%20Jorge%20Alarte%2C%20interv%C3%A9%20davant%20el%20Consiglio%20Comunale%20de%20Cremona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8260/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8260/8260_Form_4.jpg)](https://www.alaquas.org/ficheros/documentos/2002/2/8260/8260_Form_10.jpg "<a href='https://www.alaquas.org/ficheros/documentos/2002/2/8260/8260_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs, Jorge Alarte, intervé davant el Consiglio Comunale de Cremona</a>")

Jorge Alarte va viatjar a la ciutat italiana junt als clavaris de l'Olivar, els quals van aprofitar la visita per lliurar a l'Alcalde de Cremona una imatge de la Mare de Déu de l'Olivar

L'Alcalde d'Aalaquàs, Jorge Alarte, junt els clavaris de la Mare de Déu de l'Olivar 2002, va viatjar els passats dies 8,9 i 10 de novembre a la ciutat italiana de Cremona. Durant la estància en la ciutat, l'Alcalde d'Alaquàs va copresidir de manera excepcional i a petició de l'Alcalde de Cremona, Paolo Bodini i de la Presidenta del Consiglio Comunale, una sessió d'aquest consell.

En la seua intervenció, Jorge Alarte, que va agraïr l'hospitalitat rebuda en la estància a Cremona, va fer especial menció a la història comuna de les dues ciutats i a una visió de compartida pels dos governs del futur d'ambdues ciutats dins d'Europa.

En aquesta trobada es va aprofitar també per impolsar l'agermanament d'ambdues ciutats. Així, es va prendre l'acord que a primeries del 2003, un destacat violinista italià realitzarà en Alaquàs un concert amb un violí stradivarius, propietat del Comune di Cremona, que data de l'any 1714.

En aquesta visita, els clavaris de la Mare de Déu de l'Olivar 2002 d'Alaquàs van oferir a l'Alcalde de Cremona, Paolo Bodini, un retaule amb la imatge de la Mare de Déu de l'Olivar, Patrona d'Alaquàs. El retaule lliurat pels clavaris està fet en taulells i és una reproducció de la imatge de la Patrona d'Alaquàs que està ubicada en la façana de la Parròquia de la Mare de Déu de l'Olivar  de la ciutat.

Els clavaris de la Mare de Déu de l'Olivar, junt l'Alcalde d'Alaquàs, van visitar alguns dels monuments més importants de la ciutat italiana, com ara, el Teatre Ponchielli, el Museu de Stradivarius, la Catedral, així com la tomba de Félix Pardo de la Casta, qui va ésser Governador Civil de Cremona i que era descendent directe de Luis Pardo de la Casta, Comte d'Alaquàs.

Les ciutats d'Alaquàs i Cremona, estretament relacionades des de 1771 a 1860, tenen un segle d'història comuna. Al segle XVI, una part de la família Pardo de la Casta (família titular del Comtat  d'Alaquàs) es va afincar al Milanesat. Anys més tard, el Marqués de Manfredi, descendent de la Comtessa d'Alaquàs afincat a Cremona, va heretar el senyoriu d'Alaquàs en extingir-se la línia espanyola de la família. A l'any 1860, els hereus van vendre el senyoriu.